Бабітэс

Бабітэс або Бабітэ (лат.: Babītes ezers) — рэліктавае возера ў цэнтральнай частцы Латвіі, размешчана ў Бабіцкай лагуне на Рыжскай раўніне ля паўднёвага ўзбярэжжа Рыжскага заліва, на мяжы Салскай і Бабіцкай валасцей у межах тэрыторыі Марупскага края. Адносіцца да басейна Ліелупэ. Плошча — 25,557 км², 7-е па велічыні возера Латвіі. Возеру прысвоены статус «Прыродны заказнік Латвіі».